CELEX: 62016TN0630
Language: fi
Date: 2016-09-05 00:00:00
Title: Asia T-630/16: Kanne 5.9.2016 – Dehtochema Bitumat v. ECHA

31.10.2016   
            
            
               FI
            
            
               Euroopan unionin virallinen lehti
            
            
               C 402/53
            
         Kanne 5.9.2016 – Dehtochema Bitumat v. ECHA
   (Asia T-630/16)
   (2016/C 402/63)
   Oikeudenkäyntikieli: tšekki
   
      Asianosaiset
   
   
      Kantajat: Dehtochema Bitumat s.r.o. (Bělá pod Bezdězem, Tšekki) (edustaja: asianajaja P. Holý)
   
      Vastaaja: Euroopan kemikaalivirasto (ECHA)
   
      Vaatimukset
   
   Kantaja vaatii unionin yleistä tuomioistuinta
   
               —
            
            
               kumoamaan Euroopan kemikaaliviraston 7.7.2016 tekemän päätöksen, jonka mukaan kantaja on luokiteltava yhä suuryritykseksi, minkä seurauksena kantaja ei ole oikeutettu keskisuurille yrityksille tarkoitettuun maksujen alennukseen, ja sallimaan tämän päätöksen täytäntöönpanon lykkäämisen.
            
         
      Oikeudelliset perusteet ja pääasialliset perustelut
   
   Kantajan mukaan vastaaja on edellä mainitulla päätöksellä ja toiminnallaan syyllistynyt harkintavallan väärinkäyttöön ja loukannut laillisuusperiaatetta ja oikeusvarmuuden periaatetta.
   Kantaja väittää, että vastaaja on pienen ja keskisuuren yrityksen määritelmää tarkastaessaan tehnyt kantajan yrityksen itsenäisyyttä koskevan arviointivirheen ja sisällyttänyt laskelmiin virheellisesti joukon työntekijöitä ja kantajan yrityksen vuosittaista liikevaihtoa koskevan määrän sekä väitettyjä sidosyrityksiä ja omistusyhteysyrityksiä, joilla ei ole komission asetuksessa (EY) N:o 340/2008 eikä komission suosituksessa 2003/361/EY tarkoitettua yhteyttä kantajan yritykseen tai sen omistusyhteysyrityksiin.
   Kantaja katsoo, että se teki yrityksensä kokoa koskevan virheellisen ilmoituksen vastaajan 2.6.2016 päivätyn pyynnön johdosta luottaen vastaajan arvioon ja lupaukseen alennetusta maksusta.
   Kantaja toteaa, että sen rekisteröinti oli keskeytetty ja että se oli nimenomaisesti ilmoittanut vastaajalle, että se ei ollut valmistanut kyseisiä tuotteita (rekisteröitävät aineet) vuodesta 2011 alkaen.
   Kantaja väittää, että komission asetuksen (EY) N:o 340/2008 13 artiklan 4 kohdasta seuraa, että oikeus alennettuun rekisteröintimaksuun syntyy, kun tämä oikeus voidaan näyttää toteen ja että näin ollen – toisin kuin vastaaja väittää – kantajalle on myönnettävä tämä oikeus.